Občina Hajdina objavlja na podlagi prvega odstavka 3. člena Pravilnika o subvencioniranju stroškov kastracije in sterilizacije lastniških mačk in psov na območju Občine Hajdina (Uradno glasilo slovenskih občin, št. 25/25, v nadaljevanju: Pravilnik) in Odloka o proračunu Občine Hajdina za leto 2026 (Uradno glasilo slovenskih občin, št. 25/25), naslednji

**JAVNI RAZPIS**

**ZA SOFINANCIRANJE STROŠKOV STERILIZACIJE IN KASTRACIJE LASTNIŠKIH PSOV IN MAČK V OBČINI HAJDINA V LETU 2026**

1. Naziv in sedež sofinancerja: Občina Hajdina, Zg. Hajdina 44a, 2288 Hajdina.
2. Predmet javnega razpisa je sofinanciranje stroškov sterilizacije in kastracije lastniških psov in mačk v Občini Hajdina v letu 2026.
3. Skupni znesek razpisanih sredstev je 1.500,00 EUR. Sredstva so zagotovljena v proračunu Občine Hajdina, na postavki 1103201-Oskrba zapuščenih živali.
4. Za sofinanciranje storitve sterilizacije in kastracije (v nadaljevanju: storitev) lahko zaprosijo lastniki psov in mačk, ki izpolnjujejo naslednje pogoje:

* da imajo prijavljeno stalno prebivališče na območju Občine Hajdina in
* da pravočasno oddajo vlogo za sofinanciranje sterilizacije ali kastracije lastniške živali na razpisnem obrazcu, in sicer za storitev, ki je opravljena v obdobju od vključno 1. 12. 2025 do vključno 30. 11. 2026 oziroma do porabe sredstev.

Pri dodelitvi sredstev sofinanciranja se priznajo stroški za največ dve živali na gospodinjstvo, v katerem prebiva upravičenec, letno.

1. Storitev se sofinancira v višini 30,00 EUR bruto cene storitve na mačko/mačka in 40,00 EUR bruto cene na psico/psa.
2. Vlagatelj vlogo odda v obdobju odprtega razpisnega roka, in sicer do 30. 11. 2026 oz. do porabe sredstev. Vloge, oddane po 30. 11. 2026, se zavržejo. Vloge, oddane po porabi sredstev, se zavrnejo.
3. Predmetni javni razpis traja do 30. 11. 2026 oz. do porabe sredstev. V primeru predčasne porabe sredstev, bo na spletni strani občine objavljeno obvestilo o zaključku javnega razpisa.
4. K vlogi za sofinanciranje sterilizacije ali kastracije živali morajo prosilci priložiti naslednjo dokumentacijo:

* za psico/psa: dokazilo o lastništvu (fotokopijo potnega lista živali) in fotokopijo računa o opravljeni storitvi pri izbranem izvajalcu veterinarskih storitev s podatki o lastniku živali,
* za mačko/mačka: fotokopijo računa za opravljeno storitev pri izbranem izvajalcu veterinarskih storitev s podatki o lastniku živali.

1. Vloga s prilogami se odda v sprejemni pisarni Občine Hajdina, Zg. Hajdina 44a, 2288 Hajdina, v času uradnih ur ali po pošti na naslov: Občina Hajdina, Zg. Hajdina 44a, 2288 Hajdina ali na elektronski naslov: [uprava@hajdina.si](mailto:uprava@hajdina.si).Vse dodatne informacije, ki so vezane na javni razpis, se lahko dobijo v času uradnih ur pri Mariji Rozman, tel. št.: 02 788 30 36 ali na elektronskem naslovu: [marija.rozman@hajdina.si](mailto:marija.rozman@hajdina.si).

Vloga mora biti podana na priloženem razpisnem obrazcu, ki se lahko dobi v sprejemni pisarni Občine Hajdina ali na uradni spletni strani občine.

Vloga, ki ni oddana na predpisanem obrazcu, se s sklepom zavrže.

1. Kot formalno popolne vloge bodo upoštevane v celoti in pravilno izpolnjene vloge, podane na razpisnem obrazcu, s prilogami. Podatki na obrazcu se morajo ujemati s podatki osebnih dokumentov lastnika živali. V primeru formalno nepopolne vloge, bo prijavitelj pozvan, da vlogo dopolni v 8 dneh od prejema poziva. V primeru, da vloge v roku ne bo dopolnil ali je ne bo ustrezno dopolnil, bo vloga zavržena.
2. Vloge se bodo obravnavale po zaporedju oddaje vlog, do porabe sredstev.
3. Vloga, ki ne ustreza razpisnim pogojem, se kot neutemeljena zavrne.
4. Odločba o ne/odobritvi sofinanciranja bo izdana in vlagatelju osebno vročena po pošti v enem mesecu po prejemu popolne vloge.
5. Upravičenec pridobi pravico do sofinanciranja stroškov sterilizacije in kastracije na podlagi odločbe, ki jo izda občinska uprava v postopku razpisa. Sofinancirani delež se izplača na podlagi dokončne odločbe, s katero je bil upravičencu priznan delež sofinanciranja, in sicer tako, da se sredstva nakažejo na račun upravičenca.

Številka: 41010-10/2026-1

Datum: 7. 1. 2026

Mag. Stanislav Glažar

župan Občine Hajdina